cyanic-selkie/wikianc huggingface dataset:
ספר יהודית
ספר יהודית - אמיתות היסטוריות
כמו כן, לאורך השנים היו מספר ניסיונות נוספים להעריך את התקופה בה נכתב הספר, ולגלות את זהותו של "נבוכדנאצר". חלק מאבות הכנסייה סברו אף הם שהספר נכתב בתקופה הפרסית וכי נבוכדנאצר הוא למעשה ארתחשסתא השלישי. מלומדים וחוקרים נוספים העלו דעות נוספות המקדימות את זמן חיבורו של הספר לתקופת ממלכת יהודה המאוחרת ומזהים את נבוכדנאצר כאשורבניפל, או מאחרים אותו לשלהי התקופה ההלניסטית ומזהים את נבוכדנאצר כטיגראנס הגדול (95–55 לפנה"ס) מלך ארמניה.
לפי השערת מיכאל אבי-יונה, ספר יהודית נכתב בימי המצור על שומרון בידי יוחנן הורקנוס הראשון בשנת 108–107 לפנה"ס. השערתו מבוססת על רוח הספר שיש בה רגש לאומי-דתי חזק, ובעיקר על הגבולות של "ישראל" הדמיונית שבספר, המשקפים לדבריו מצב מדיני שהיה קיים רק בתקופה אחת בתולדות ארץ ישראל, בעת המצור על שומרון ולפני כיבוש בית שאן בידי החשמונאים. לדעת אבי-יונה, מחבר הספר ביקש לעודד את היהודים בזמנו, כי יוכלו לנצח את ה"אשורים" (הסורים תחת השלטון הסלאוקי), וללעוג למפקדים הסלאוקים באמצעות דמותו של הולופרנס, הנופל בידי אשה.
העיר בתוליה
גם שם המקום וגם מקום העיר נתונים לוויכוח בין החוקרים. יש הטוענים - למשל רויטמן - שהשם סמלי ומרמז לבתולים, במטרה להבהיר שיהודית, גיבורת הספר, היא אישה טהורה וחסודה. לעומתם, יש הטוענים שמדובר בשיבוש של שם אמיתי.
תיאור העיר: עיר גדולה באזור ההרים של שומרון, השוכנת במקום השולט על מעבר חשוב, במרחק כמה שעות מגבע. גבע עצמה ממוקמת במרחק של שעתיים עד שלוש שעות הליכה משומרון. גרינץ מראה כי התיאור בספר מפורט מאוד ומתאים בעיקר לקבטיה או לסנור.
עם זאת, יש הגורסים כי השאיפה לפשטות והשיבוש היווני מצביעים על העיר בית-אל (מיכאל אבי-יונה סבור כי זהו שם סמלי ליהודה), אך דעה זו איננה מתאימה לתיאורים האחרים של השטח. פרופ' אדם זרטל מזהה את בתוליה בעיר הפרסית ששרידיה נראים ב"חירבת ח'ראייק" שבצפון השומרון.
עמדת הסנטוריום
תולדות האתר
העמדה הוקמה עוד בשנת 1936, בימי המרד הערבי הגדול, כדי לחזק קטע חשוף בקו ההגנה של קריית ענבים. היא מוקמה במעלה מדרון ההר הידוע כיום כהר ההגנה, המתנשא מעל קריית ענבים. שמה ניתן לה מהעובדה שעל אותו הר ניצבו בתי מרגוע של קיבוץ מעלה החמישה. העמדה ניצבה כ-400 מטרים מצפון לקריית ענבים, כ-800 מטרים ממערב למעלה החמישה וכ-1,100 מטרים מדרום-מערב למוצב הבריטי בגבעת הרדאר (כיום – היישוב הר אדר), ובינו לבינה השתרע גיא עמוק.
העמדה במלחמת העצמאות
ב-13 במאי 1948 כבש הגדוד הרביעי של הפלמ"ח את מוצב גבעת הרדאר. בבוקר 26 במאי תקף הלגיון הירדני את גבעת הרדאר וכבש אותה מידי כוחותינו. החיילים הישראלים נסוגו מהמוצב אל קריית ענבים דרך הגיא שבינה לבין עמדת הסנטוריום. הלגיון ניסה לנצל את ההצלחה ולהתקדם מגבעת הרדאר אל מעלה החמישה והכביש לירושלים. בראש הכוח הירדני המתקדם נעו ארבע שריוניות נושאות תותח.
כוח עתודה של הגדוד הרביעי נשלח לבלום את הירדנים המתקדמים. השריוניות עצרו ופתחו באש תותחים ומקלעים לעבר מעלה החמישה, הגיא שבו נעו הנסוגים ועמדת הסנטוריום החשופה והבולטת בשטח, שנמצאה כ-500 מטרים מהן.
בהמשך הצליחו חיילי הגדוד הרביעי לבלום את ההתקפה הירדנית, לאחר שהטילו על השריוניות בקבוקי מולוטוב ושקיות חומר נפץ. בקרב נהרגו 19 חיילי צה"ל.
ב-30 במאי עמדו שוב חיילי עמדת הסנטוריום בקרב והשתתפו בהדיפת התקפה מגבעת הרדאר על קריית ענבים.
לאחר המלחמה התמשך קו שביתת הנשק (הקו הירוק) בגיא שבין עמדת הסנטוריום לבין גבעת הרדאר.
האתר כיום
כיום ניצבת עדיין המצדית על כנה, וסביבה משתרע יער שניטע בשנות החמישים. בקיר המצדית פעורים מספר חורים שהותירו פגיעות הפגזים בה.
בשנת 1979 פיסל הפסל מיכאל כץ פסל מתכת של צבי על פי דגם שיצר מיכאל שפירא, בנו של ישראל שפירא. הפסל הוצב על גבי גג העמדה ובשלו ניתן לה הכינוי "אנדרטת הצבי". הפסל, שהחליד עם השנים, הוחלף בשנת 2010 על ידי קרן קיימת לישראל בהעתק חדש שלו.
שלט זיכרון לשפירא, המעוצב ממתכת כספר תורה, נקבע בקרבת המבנה. לימים נקבעו לוחות זיכרון נוספים לזכר שפירא על הקיר האחורי של המצדית.
שביל ביער מוביל אל המצדית מן הכביש ממעלה החמישה להר אדר. בצד השביל אל האנדרטה ניצבת מצדית בטון נוספת, המשקיפה דרומה.
העתק נוסף של פסל הצבי ניצב על גבי מצדית בטון הניצבת ליד שער בית הקברות הצבאי בקריית ענבים.
סוף שבוע
סוֹף שָׁבוּעַ (נכתב גם סופשבוע, סופ"ש) הוא חלק בשבוע, אשר כמקובל בעולם - נמשך לפחות יום וכרגיל יומיים (אך לא יותר מכך) - מתוך ימי שישי שבת וראשון, ואשר בו מרבית האנשים אינם עובדים. ביום המנוחה השבועי - אשר לו גם משמעות דתית, מרבית האנשים אינם עובדים, ורבים אינם עובדים גם ביום שלפניו או ביום שאחריו - כך שמבחינתם - סוף השבוע נמשך יומיים (ושבוע העבודה נמשך חמישה ימים). בהתחשב בזמן הפנוי, עיתוני סוף השבוע גדולים במידה ניכרת מעיתוני ימות החול.
ימי סוף השבוע בעולם
ברוב המדינות החברות באו"ם (כולל אף בחלק ניכר ממדינות האסלאם), סוף השבוע הוא בימי שבת וראשון. בכמה ממדינות האסלאם, וכן בישראל, סוף השבוע הוא בימי שישי ושבת (למעשה ישראל היא החברה היחידה באו"ם אשר - אף כי רוב אזרחיה אינם מוסלמים - מכל מקום סוף השבוע שלה מכיל את יום שישי). ברוניי, היא החברה היחידה באו"ם שבה קיימים שני ימי מנוחה שבועיים בלתי רצופים: שישי וראשון. בשבע חברות בלבד של האו"ם, סוף השבוע הוא יום ראשון בלבד: אוגנדה, גינאה המשוונית, הודו, מקסיקו, קולומביה, קוסטה ריקה וקוריאה הצפונית. בשלוש חברות בלבד של האו"ם, סוף השבוע הוא יום שישי בלבד: איראן, ג'יבוטי וסומליה (למעשה כך היה גם באפגניסטן עד 2015). נפאל היא החברה היחידה באו"ם שבה סוף השבוע הוא יום שבת בלבד.
סוף שבוע בישראל
הואיל וסוף השבוע מנוצל בדרך כלל למנוחה - לפנאי - לבילוי ולמטרות דתיות, הרי שבישראל - נוצר מכך לעיתים - עימות בין דתיים לחילוניים: לחילוניים נוח לקיים אירועי ספורט ופנאי - בשבת - שהוא יום פנוי מעבודה, אך קיומם בשבת - הכרוך בחילול שבת - מונע משומרי שבת להשתתף בהם, וכאשר זהו ספורט מקצועני - אז קיומו בשבת מצריך היתר משר הכלכלה.
בישראל, חוק שעות עבודה ומנוחה אוסר על העבדת עובד ביום המנוחה השבועי שלו (ליהודי: שבת, למי שאינו יהודי: שישי או שבת או ראשון - לפי בחירתו), למעט בהיתר של שר הכלכלה. יום המנוחה הנוסף נקבע בצו הרחבה, שחל רק על חלק מענפי המשק, ובהסכמים קיבוציים. האיסור על העבדת יהודים בשבת - וכן האיסור על פתיחת בתי עסק בשבת, יוצר אף הוא עימותים - בין דתיים התומכים באיסור זה - לבין חילוניים שמתנגדים לו. פתיחה של רשתות שיווק בשבת מובילה גם לעימות כלכלי, בין רשתות אלה, לבין בעלי עסקים - שסגורים בשבת - ושטוענים כי באכיפה הסלקטיבית נפגעת פרנסתם.
היסטוריית סוף השבוע
השימוש הרשום הראשון במילה "סוף שבוע" התרחש בשנת 1879, במגזין אנגלי בשם "Notes and Queries" על ידי "Rybczynski". ההיסטוריה של עבודה הייתה במשך עידנים ללא שינוי, בסביבות 1800, שבוע העבודה היה בממוצע כמעט שבעים שעות, ועד 1900, שישים שעות היו הנורמה, אבל אז, בסביבות 1920, נוצרו 5 וחצי ימים העבודה ו-44 שעות העבודה בשבוע, נורמה אשר הפכה סטנדרטית, ומכאן זה רק התקצר. כמעט כל עבודה הייתה צמודה לחמישה ימים שמונה שעות כנורמה – אשר יצרה את המושג "חמשת ימי העבודה", שהוא ביטוי שימושי במקומות רבים בעולם.
Tarkus
Tarkus הוא אלבום רוק מתקדם של הלהקה הבריטית אמרסון, לייק ופאלמר. זהו האלבום השני של הלהקה. בעטיפה ניתן לראות יצור מיתולוגי שחציו ארמדיל וחציו טנק. הציור עוצב על ידי סטודנט לאמנות בשם ויליאם ניל.
היצירה הראשונה, טרקוס, מילאה את כל הצד הראשון של התקליט. אמרסון הלחין את רוב היצירה, בעוד שגרג לייק כתב לה מילים והיה אחראי על העיבוד מוזיקלי.
האלבום זכה למקום הראשון במצעד המכירות, ולשבחים מצד מגזיני רוק חשובים.
כושר גופני
כושר גופני הוא מכלול היכולות של אדם לבצע פעילות גופנית במתארים שונים (בין אם מדובר בעצימות נמוכה או גבוהה, במשך זמן קצר או ארוך). כושר גופני תורם לבריאות ומונע מחלות לב. לכושר הגופני 10 מרכיבים: מהירות, זריזות, כוח, כוח מתפרץ, גמישות, סיבולת שרירית, סיבולת לב-ריאה, שיווי משקל, קואורדינציה ודיוק בתנועה.
כושר גופני גבוה משפר את הבריאות, מאפשר לבצע פעילות עצימה ספציפית כגון הרמת משאות כבדים בפרקי זמן קצרים, ויש לו השפעה טובה גם על היכולות המוחיות. כך למשל נוהגים חלק מהשחמטאים הבכירים לבצע אימוני כושר קבועים כדי לשמור על רמת משחק גבוהה.
בישראל לימודי כושר גופני הם מקצוע חובה בבית הספר במסגרת שיעורי חינוך גופני. לפעמים גם מקומות עבודה מעודדים את עובדיהם לעסוק בכושר גופני ואף מקימים מכוני כושר במקום העבודה או מממנים מנוי לחדר כושר במטרה לשפר את תפוקת העובדים.
אורח החיים משפיע על כושר גופני. עיסוק בספורט, במיוחד עם שילוב של תזונה נכונה, יכול לשפר את הכושר הגופני. כמו כן, לגיל השפעה ניכרת על הכושר הגופני גם כן.
אימון כושר
אימון כושר הוא הדרך העיקרית לשפר את הכושר הגופני. ניתן לקיימו באופן עצמאי בבית באמצעות מכשירים זמינים או בלעדיהם (תרגילים כגון כפיפות בטן), בשטח פתוח כמו במקרה של ריצת שטח ומסלולים ייעודיים לריצה או רכיבה על אופניים, או במתקנים ייעודיים כדוגמת חדר כושר, או מתקני כושר בפארקים.
על מנת שאימון הכושר יהיה יעיל, עליו להיות מורכב מסוגים שונים של פעילויות. למשל, אימון אירובי – הליכה בקצב מהיר, רכיבה על אופניים, שחייה, התעמלות. אופי האימון תלוי במטרותיו - ייתכן שהמטרה היא לשרוף שומן, לעצב את הגוף, לשפר סיבולת לב ריאה, או להגדיל כוח או מסת שריר. בהתאם ייתכן אימון שכולל הליכה לזמן מסוים בקצב כלשהו, אימון שעיקרו חזרה על תנועה מסוימת, אימון ריצה רציפה לטווח מסוים או אימון עם מקטעי ריצה ומנוחה, הרמת משקלים גדולים.
חלק בלתי נפרד מהאימון ולא פחות חשוב מהפעילות הגופנית הן ההכנות וההתאוששות מהאימון. לרוב, תזונה מומלצת לפני אימון תכלול בעיקר פחמימות כדי לספק אנרגיה למתאמן ומאידך תהיה קלה כדי לא להכביד על הקיבה. תזונה לאחר האימון מטרתה להחזיר אנרגיה ולספק חלבון לבניית השרירים שנהרסו באימון. תזונה לא נכונה יכולה לגרום להחמצת מטרות האימון ולאובדן התועלת שלו (השמנה כתוצאה של אכילת יותר קלוריות מאלו שנשרפו באימון, חולשה באימון, אי שיקום של השריר לאחר האימון). יש להקפיד באימון על חימום ומתיחות כדי למנוע פציעות, לשמור על הגמישות ולהקל על ההתאוששות. שינה חשובה אף היא לאחר אימון לטובת ההתאוששות. עם זאת, על פי מספר מחקרים, תרגילי חימום ומתיחות אינם מונעים כאבי שריר.
תדירות האימונים המומלצת ומשכם תלויים בעצימות האימון וביכולתו של המתאמן. כדי להימנע מפציעות, הכניסה לשגרת אימונים (או חזרה לאחר הפסקה ממושכת) נדרשת להיות הדרגתית וכך גם העלאת דרגות הקושי ומשך האימון. יש לקחת בחשבון זמן התאוששות של יום בין אימון לאימון. ביצוע אימון ללא מתן זמן התאוששות מספק (כגון שני אימונים "שונים" באותו יום או אימון יום לאחר יום, עבור מי שאינו בכושר) עלול לגרום לפציעות ספורט.
מחקרים שנערכו הראו כי פעילות גופנית תדירה יכולה למנוע מחלות לב, סרטן, מחלות נשימה ומחלות מטבוליות כגון סוכרת וכולסטרול גבוה. אימון הכושר יכול לתרום לירידה במשקל ולחיזוק מערכות הגוף.
סיבולת לב-ריאה
יכולת להתמיד בפעילות לאורך זמן תוך התגברות על מחסור באנרגיה זמינה ועל תוצרי לוואי של ביצוע הפעילות. יכולת שיפור גבוהה 30%-50%.
קיימים שלושה סוגי סיבולת:
סיבולת לב-ריאה נמדדת ביכולת הלב והריאות לספק חמצן לגוף בזמן פעילות מאומצת. לסיבולת זו שני מרכיבים עיקריים: יעילות ניצול האוויר הנכנס לריאות, ויכולת הלב להתמיד לאורך זמן בקצב גבוה. סיבולת לב גבוהה מאפשרת מאמץ לאורך זמן ומאפשרת אימונים אירובים ארוכים.
גמישות
גמישות היא יכולת התנועה של מפרקי הגוף בטווחי התנועה הפיזיולוגים. גמישות מושפעת מהמבנה המרחבי של עצמות המפרק, ממבנה ואיכות הרקמות הרכות המעורבות במפרק (קופסית המפרק, רצועות, מחתלות ושרירים על גידיהם) ומתפקודה של מערכת העצבים. גמישות ניתן לשפר.
גמישות מפרקים
הגורמים המשפיעים על טווחי התנועה הם:
מתיחת שרירים ורקמות רכות אחרות אפשרית, בתנאי שהמתיחה תבוצע בצורה נכונה ולאורך זמן. מטרת תרגילי המתיחה להגמיש חלק מרקמות החיבור העוטפות את סיבי השריר ברמות השונות. אין בכוונת תרגילי המתיחה להאריך את סיבי השריר, גידיו, או את רצועות המפרק.
רקמות החיבור העוטפות את השרירים כוללות את הפציות הבאות: הפציה השטחית המחוברת לעור והפציה האפונאורוטית שתיהן בנויות מרקמה אוורירית. הפציה העמוקה, הצפופה והלא אלסטית והסרקולמה השקופה, האלסטית והחזקה, הנשארת שלמה בדרך כלל גם כשסיבי השריר נקרעים.
תיאום עצב-שריר
קואורדינציה באה לידי ביטוי במספר יכולות:
American Oxygen
American Oxygen (בעברית: חמצן אמריקאי) הוא שיר של הזמרת הברבדית ריהאנה שיצא ב-14 באפריל 2015. הוא נכתב על ידי אלכסנדר גרנט, קנדיס פיליי, סם האריס וריהאנה עצמה, והופק על ידי קניה וסט.
יציאה
השיר הופיע לראשונה בפרסומות שקידמו את טורניר אגף הכדורסל של הגברים המאורגן על ידי התאחדות ספורט הקולג'ים הלאומי. מאוחר יותר, הפך השיר לזמין לסטרימינג ב-5 באפריל 2015, דרך טיידל, שירות להזרמת מדיה בבעלות משותפת של ריהאנה יחד עם אמני מוזיקה נוספים כולל ג'יי זי, ביונסה ומדונה. ב-14 באפריל, הפך השיר לזמין להורדה דיגיטלית ברחבי העולם באמצעות חנות ה-iTunes. בקנדה וארצות הברית הוא יצא יומיים אחרי ב-16 באפריל.
הצלחה מסחרית
"American Oxygen" לא שחזר את ההצלחה של הסינגלים הקודמים של ריהאנה. השיר דורג לראשונה במקום 91 במצעד הפזמונים הרשמי של ארצות הברית, בילבורד הוט 100 ב-2 במאי 2015. הוא מכר 20,000 עותקים לשבוע והוזרם במדיה 2.1 מילון פעמים. בשבוע השני, עלה השיר למקום 78 במצעד ונשאר שם במשך שני שבועות.
הכח וינה
הכח וינה (בגרמנית: SC Hakoah Wien) היה מועדון הספורט היהודי המוביל עד למלחמת העולם השנייה, מהעיר וינה שבאוסטריה. המועדון כלל ספורטאים בענפי ספורט רבים ומגוונים. אך הקבוצות הבולטות ביותר של המועדון היו קבוצת הכדורגל, שהורכבה מכדורגלנים יהודים, שהגיעו מכל רחבי אירופה וקבוצת השחייה. הקבוצות זכו לפרסום רב בעיתונות של שנות ה-20 ושנות ה-30 של המאה ה-20.
נוסף לכך, ספורטאי הכח הצטיינו גם באתלטיקה, הוקי שדה, היאבקות, טיולים רגליים, טיפוס הרים, טניס שולחן, כדוריד, כדורמים, סיף, סקי ועוד וזכו בתארים לאומיים ובינלאומיים רבים, כולל אולימפיים (ניקולאוס הירשל).
קבוצת הכדורגל של הכח
מחלקת הכדורגל של המועדון הוקמה באותה השנה על ידי ארתור בר, וד"ר איגניץ' מולנר ושם המועדון "הכח" נבחר בהשפעת משנתו של מקס נורדאו, "יהדות השרירים". הקבוצה החלה את דרכה בליגה האוסטרית הרביעית, אך במהרה טיפסה לליגה העליונה.
בעונת 1924/25 זכתה הכח וינה באליפות אוסטריה, לאחר שניצחה במחזור האחרון 2:3 את ס.ק. וינה. במהלך המשחק השוער ההונגרי של הכח אלכסנדר פביאן שבר את ידו. בתקופה זו לא ניתן היה להחליף שחקנים במהלך המשחק, ולכן פביאן המשיך לשחק, אך בתפקיד חלוץ. שבע דקות מאוחר יותר כבש פביאן את השער המנצח, שהעניק להכח את אליפות אוסטריה היחידה בתולדותיה.
בעקבות האנשלוס בשנת 1938, התאחדות הכדורגל האוסטרית החרימה את הכח וינה ולא אפשרה לה לשחק עוד. אצטדיונה הולאם וניתן למפלגה הנאצית. חלק גדול מהשחקנים עזבו למדינות אחרות כמו ארצות הברית או קנדה, וחלקם עלה לארץ ישראל והשתלב בקבוצות שהחלו לקום ולהתחרות בליגת הכדורגל שנוסדה בתקופה זו בארץ ישראל.
חלק גם נשארו באירופה וגורלם לא היה שונה משל שאר יהודי אירופה תחת גרמניה הנאצית. שחקן המועדון מקס שיוויר נשלח לאושוויץ במהלך השואה, שם נרצח בתחילת שנות ה-40. הוא היה אחד מלפחות שבעה שחקנים של מועדון הכדורגל, שידוע שנרצחו במהלך תקופת השואה. האחרים היו: ג'וזף קליש, אלי שנפלד, אוסקר גראסגרון, ארנסט הורוביץ, והאחים ארווין פולק ואוסקר פולק.
אחרי תום המלחמה ב-1945 מועדון הספורט הוקם מחדש, ומאז קיים עד היום. אולם מחלקת הכדורגל ששיחקה בליגה האוסטרית השנייה לאחר המלחמה, התפרקה בשנת 1949.
בשנת 2000, רכשה הקהילה היהודית המקומית בווינה את אצטדיונה הישן של הקבוצה בפרייטר פארק תמורת 10 מיליון יורו, על מנת לבנות עליו מרכז קהילתי חדש. ב-2006 הוקם מחדש מועדון הכדורגל לו היה באותה עת 400 חברים, וקבוצת הכדורגל שלו שיחקה בליגות הנמוכות באוסטריה, בשם "מועדון ספורט מכבי וינה" (SC Maccabi Wien). המועדון פתח אצטדיון ביתי חדש ב-11 במרץ 2008.
תוארי מועדון הכדורגל
אליפות אוסטריה
קבוצת האתלטיקה של הכח
האתלטים גרדה גוטליב, ארפד בלודי, ולטר פרנקל, פריץ דויטשר ואלפרד קניג זכו באליפויות אוסטריה ובמדליות במכביות הראשונה (1932) והשנייה (1935). אלפרד קניג אף ייצג את אוסטריה באולימפיאדת ברלין (1936). הכח אף זכתה באליפות אוסטריה בריצת שליחים 4x100 מטר (1937) ובריצת שליחים 4x400 מטר (1929, 1934 ו-1937).
קבוצת ההוקי שדה של הכח
קבוצת ההוקי שדה של הכח וינה נוסדה ביוני 1913.
4 משחקני ההוקי שדה של הכח וינה, קורט לרפלד, הנס רוזנפלד, פריץ שטיינר , הנס ואלד , היו חברים בנבחרת ההוקי של אוסטריה שהשתתפה באולימפיאדת אמסטרדם (1928) וסיימה במקום תשיעי בטורניר האולימפי.
קבוצת ההיאבקות של הכח
המתאבק ניקולאוס הירשל היה אלוף אירופה (1932) אלוף המכביה הראשונה (1932), עשר פעמים אלוף אוסטריה ובעל שתי מדליות ארד אולימפיות (לוס אנג'לס 1932) במשקל כבד. הוא הצטיין גם באתלטיקה והיה שבע פעמים ברציפות אלוף אוסטריה בקרב חמש (1923 - 1930) ואלוף אוסטריה לנוער בהדיפת כדור ברזל ובזריקת דיסקוס.
קבוצת הסיף של הכח
הנס ליון השתתף בשתי אולימפיאדות (אמסטרדם 1928 וברלין 1936), בתחרות הרומח אישי והקבוצתי. בברלין סיים במקום רביעי בתחרות הרומח הקבוצתי ושימש שופט בתחרויות הרומח.
קבוצת השחייה של הכח
בשנות ה-20 של המאה ה-20 אימן זיגי ורטהיימר את השחיינים בהכח וינה. הוא הוביל את שחייניו לשיאים ואליפויות ארציות. בקבוצה זו שחו בהדרכתו של ורטהיימר פריצי לוי והדי ביננפלד שכל אחת מהן זכתה במדליית ארד באליפות אירופה בשחייה (400 מטר חופשי ו-200 מטר חזה בהתאמה). היו אלה המדליות היחידות שבהן זכתה אוסטריה באליפות אירופה בשחייה עד לשנת 2000. שתיהן ייצגו את אוסטריה במשחקים האולימפיים באמסטרדם (1928) וסיימו במקומות 11 ו-13 בהתאמה, ואף השתתפו בשתי המכביות הראשונות וזכו כל אחת ב-5 מדליות זהב ומדליית כסף. בין השחייניות המצטיינות נמנות גם אלופות ושיאניות אוסטריה יהודית דויטש-הספל, לוסי גולדנר ורות לנגר שסירבו להשתתף באולימפיאדת ברלין, במחאה על מדיניותו של אדולף היטלר.
שחיינים מצטיינים נוספים: אדמונד ברנהרדט, זאב ורדי, הנס גולדברגר, פריץ ליכטנשטיין, אלפרד גוט, הוברט נסאו ואידה כהן.
הנצחה והמשכיות
בשנת 1982 הונצח הכח וינה ביד לאיש הספורט היהודי במכון וינגייט, מוזיאון המנציח ספורטאים יהודים שהגיעו להישגים יוצאי דופן.
ב-2004 יצא לאקרנים סרט תיעודי בשם "הכח לשחות" (Watermarks), המספר את סיפורן של שחייניות הכח וינה.
בשנת 2008 נפתח המועדון מחדש בעיר וינה.
אילון סולן
אילון סולן (נולד ב-1969) הוא מתמטיקאי ישראלי פרופסור למתמטיקה באוניברסיטת תל אביב וסופר מדע בדיוני. תחומי עיסוקיו העיקריים הם תורת המשחקים, תהליכים סטוכסטיים ותורת המידה. מחקריו מתמקדים במשחקים חוזרים.
ביוגרפיה
סולן החל את לימודיו לתואר הראשון בשנת 1989 באוניברסיטה העברית בירושלים, במתמטיקה ומדעי המחשב.
לאחר מכן, עבר לאוניברסיטת תל אביב, שם קיבל את התואר השני שלו (M.Sc) במתמטיקה. נושא התזה שלו היה - "Discounted Stochastic Games".
את תואר הדוקטור קיבל מהאוניברסיטה העברית, בתחום המחקרי של תהליכים סטוכסטיים.
כיום הוא מנהל את תוכנית ״בנו ארבל״ של אוניברסיטת תל אביב.
עבודתו האקדמית
סולן פרסם כמעט 40 מאמרים ב-10 השנים האחרונות, השתתף בכתיבת ספרים, כגון הספר "תורת המשחקים/ משלר זמיר סולן", בהוצאת מאגנס, יחד עם שמואל זמיר ומיכאל משלר.
תהליך מקרי ארגודי
בהסתברות וסטטיסטיקה, תהליך מקרי ארגודי הוא תהליך מקרי אשר בו כל פונקציה זמנית, הפועלת על מדגם (סימולטני) ארוך מספיק, דומה לפונקציה (לאורך זמן) המתאימה על הסטטיסטיקה של התהליך, והשוויון מתקיים בגבול עבור מדגם אינסופי. באופן זה ניתן להסיק על תכונות סטטיסטיות כגון התוחלת לפי ממוצע המדגם (הנוכחי) בלבד וללא ידע סטטיסטי (בזמן-) קודם על התהליך.
ארגודיות משמע: דגימה רחבה באותו זמן מתנהגת כמו תהליך לאורך-זמן.
תמצית הרעיון
פעמים רבות יש לבצע עיבוד כלשהו על תהליכים מקריים, ועיבוד זה מתבצע על ידי שימוש בסטטיסטיקה של התהליך, כגון התוחלת או האוטוקורלציה. עיבוד זה יכול להיות למשל שערוך ערך עתידי של התהליך על סמך דגימות העבר. עם זאת, במקרים מעשיים רבים הסטטיסטיקה של התהליך המקרי כלל אינה נתונה, ובמקום זאת נתון רק מדגם יחיד של התהליך. במקרה זה, יש צורך לשערך את הסטטיסטיקות הדרושות מהמדגם הנתון בלבד. תכונת הארגודיות מאפשרת שערוך של לפחות חלק מסטטיסטיקות אלו, ודבר זה אינו נכון באופן כללי עבור תהליך אקראי כלשהו.
משמעות הארגודיות היא, אפוא, היכולת לשערך תכונות סטטיסטיות של תהליך על סמך פונקציה שפועלת על מדגם יחיד שלו, בזמן ארוך מספיק. תהליך מקרי יכול להיות ארגודי במומנטים שונים כפי שמתואר בהמשך.
הגדרה
יהי X_\omega[n] תהליך מקרי סטציונרי בזמן בדיד המוגדר בזמנים. אזי תהליך זה יקרא ארגודי אם לכל פונקציה חסומה, לכל מספר פרמטרים k, ולכל \omega מתקיים:
כלומר, עבור תהליך ארגודי, הממוצע הזמני על פני k דגימות של הפונקציה f הוא התוחלת של אותה הפונקציה - תהליך המתייחס לסטטיסטיקה של התהליך.
הערה: ההגדרה הובאה לתהליך מקרי בדיד. ניתן להכלילה גם למקרה של תהליך מקרי רציף.
ארגודיות במומנט ראשון ושני
תהליך יכול להיות ארגודי באופן חלקי; ייתכן כי עבור תהליך מסוים, ניתן יהיה לשערך את תוחלתו ואת פונקציית האוטוקורלציה על ידי דגימותיו, אך לא ניתן יהיה לשערך מומנטים מסדר גבוה יותר. במקרה זה, אומרים שהתהליך האקראי הוא ארגודי במומנט ראשון, במומנט שני, בשניהם, וכן הלאה.
יהי X_\omega[n] תהליך אקראי סטציונרי כפי שמוגדר לעיל, ויהי \bar{X}[n] הממוצע הזמני של התהליך על פרק זמן 2N+1:
באופן דומה ועבור אותו התהליך, תהי פונקציית האוטוקורלציה האמפירית:
אזי אם פונקציה זו מתכנסת לאוטוקורלציה האמיתית, המוגדרת על ידי הסטטיסטיקה של התהליך: (שהיא פונקציה של הפרש הזמנים k בלבד, מפאת היות התהליך סטציונרי), לכל k בממוצע ריבועי כאשר, אומרים שהתהליך הוא ארגודי בממוצע ריבועי במומנט שני.
דוגמאות
כדוגמה לתהליך שאינו ארגודי, ניתן לציין תהליך אשר דגימותיו נקבעות לפי ערך יחיד. יהיה X[n] תהליך אקראי השווה למשתנה M המפולג ברנולי בעל פרמטר p. כלומר: X[n]=M וכל ערכי התהליך זהים. אזי במקרה זה, בעוד שתוחלת התהליך תהא, מיצוע זמני יניב אחד מבין שני ערכים - 0 או 1, שכן ערך זה קבוע לכל זמן. במקרה זה, אין שוויון בין הממוצע הזמני לתוחלת והתהליך אינו ארגודי. בנוסף, ניתן לראות כי במקרה זה יש קורלציה גבוהה מאוד בין דגימות התהליך, שכן הן שוות זו לזו.
מינהל החלל הסיני
היסטוריה
אף על פי שתוכנית החלל הסינית הייתה קיימת גם ב-1956, CNSA היא סוכנות צעירה יחסית שהוקמה ב-22 באפריל 1993 כאשר משרד תעשיית האווירונאוטיקה של סין התפרק לשתי קבוצות: CNSA ותאגיד הטכנולוגיה בתחום החלל של סין (CASC). CNSA היה אחראי על מדיניות ו-CASC היה אחראי על ההוצאה לפועל. עם זאת, שני הארגונים הם בעצם ארגון אחד גדול מפני שעובדי הארגונים חולקים את אותם עובדים ואותם מנהלים. כחלק מהארגון מחדש של הארגונים, ב-1998 פורקה CASC למספר חברות ממשלתיות.
תוכנית שנג'ואו
תוכנית שנג'ואו היא תוכנית החלל המאוישת הסינית הראשונה שיצאה לפועל ב-1999 עם שיגור שנג'ואו 1 ולאחריה עוד שלוש חלליות ניסיוניות ובלתי מאוישות (בשנג'ואו 2 היו בעלי חיים). ב-15 באוקטובר 2003 שוגרה שנג'ואו 5, עם הטייקונאוט הסיני הראשון יאנג ליוויי, ובכך הפכה סין למדינה השלישית בעולם ששיגרה אדם לחלל (הראשונה הייתה ברית המועצות ואחריה ארצות הברית). בתוכנית המשיכה עם המשימות שנג'ואו 6 ושנג'ואו 7 והיא עתידה להמישך עם משימות שנג'ואו 8 (2011), ומשימות שנג'ואו 9 ו-10 (2012).
תחנת חלל סינית
טיאנגונג 1 (בסינית:天宫一号, פירוש השם: הארמון השמיימי) הוא שמה של תחנת חלל שיוצרה בסין במסגרת תוכנית החלל המאוישת של סין, ולהוכחת פעולת טכנולוגיות הנדרשות לתחנות חלל עתידיות של סין. בתחנת החלל מכלול של מרחבי מגורים ועבודה, המחובר ליחידת הנעה המשמשת בחלליות מסוג שנג'ואו. טיאנגונג 1 שוגרה בהצלחה לחלל בשעה 21:16 (זמן סין) ב-29 בספטמבר 2011 באמצעות המשגר CZ-2F/G, למסלול בעל פריגיאה של 200 קילומטר ואפוגיאה של 347 ק"מ. לאחר-מכן השתמשה במערכות ההנעה שעל סיפונה להגעה למסלול הסופי.
חקר הירח
ב-24 באוקטובר 2007 שיגרה CNSA את הגשושית צ'אנג-אה 1 שנכנסה למסלול סביב הירח וחקרה אותו למשך שנה ו-4 חודשים. ב-1 באוקטובר 2010 שיגרה סין את צ'אנג-אה 2 אשר צפויה לפעול עד סוף 2012. צ'אנג-אה 3 הכוללת רובר שינחת על הירח, שוגרה ב-1 בדצמבר 2013. רכב המחקר נחת ב"ים הקשתות" על הירח ב-14 בדצמבר. הגשושיות הם חלק מתוכנית החלל הסינית לחקר הירח (CLEP) אשר מטרתה היא הנחתת טייקונאוטים על הירח לא לפני שנת 2020.
חקר מאדים
ב-8 בנובמבר 2011 שיגרה סין את הגשושית יינגהו-1 (גחלילית-1) על גבי הגשושית פובוס-גרנט הרוסית. מטרת הגשושית הייתה להקיף את מאדים למשך שנתיים ולחקור את פני הקרקע, האטמוספירה, היונוספירה והשדה המגנטי של מאדים. זמן קצר לאחר שיגור שני הגשושיות הייתה פובוס-גרנט אמורה לבצע שתי הפעלות מנוע שישגרו את שני הגשושיות אל עבר מאדים אך המנועים לא הוצתו ושתי הגשושיות נשארו במסלול סביב כדור הארץ. ב-17 בנובמבר 2011 הודיעה סין כי המשימה מוגדרת ככישלון.
ב-23 ביולי 2020 שוגרה חללית נוספת למאדים, טיאנוון-1.
סמליל
סמליל הארגון דומה לסמליל תאגיד הטכנולוגיה בתחום החלל של סין. החץ באמצע דומה לאות הסינית 人 שפירושו 'אדם' או 'אנשים', כדי לקבוע שבני האדם הם המרכז של כל חקר החלל. שלוש האליפסות הקונצנטריות מייצגות שלושה סוגים של מהירות מילוט שהם אבני דרך של חקר החלל. הטבעת השנייה מצוירת בקו מודגש, כדי לציין שסין עברה את השלב הראשון של המחקר (כדור הארץ) והיא עוברת לשלב השני (מערכת השמש). הדמות 人 ניצבת מעל שלוש הטבעות כדי להדגיש את יכולתה של האנושות לשגר ולחקור. ענפי זית נוספו כדי לציין כי חקר החלל של סין הוא שלוו באופיו.
מחלקות
מינהל החלל הסיני מאורגן בשש מחלקות:
רון פרלמן
רונלד פרנסיס "רון" פרלמן (באנגלית: Ronald Francis "Ron" Perlman; נולד ב-13 באפריל 1950) הוא שחקן קולנוע וטלוויזיה יהודי-אמריקאי זוכה פרס גלובוס הזהב ומועמד שני פרסי אמי, מוכר מתפקידיו בסרטים "הלבוי", "הלבוי 2: צבא הזהב", "בלייד 2 " ו"הנוסע השמיני: התחיה" ובסדרה "ילדי האנרכיה".
ביוגרפיה
פרלמן נולד בשכונת וושינגטון הייטס שבצפון מנהטן למשפחה יהודית. למד בתיכון ג'ורג' וושינגטון ולאחר מכן במכללת לימן, שם קיבל תואר בתחום התיאטרון. בנוסף למד פרלמן באוניברסיטת מינסוטה וסיים עם תואר נוסף בתחום התיאטרון. בעידוד אביו שצפה בו בהופעותיו במחזות בית ספריים החל פרלמן לאמץ תחום המשחק כמקצוע לחיים. פרלמן נשוי לאופל פרלמן משנת 1981, ולזוג שני ילדים.
את קריירת המשחק שלו החל פרלמן בסרטו של ז'אן-ז'אק אנו "ניצוץ החיים ", שם גילם פרלמן אדם קדמון במסע חיפושים אחר אש.
בשנת 1987 החל פרלמן לשחק בתפקיד ראשי בסדרת הפנטזיה "היפה והחיה " המבוססת על אגדה בשם זה. בסדרה מגלם פרלמן את דמותו של וינסנט, איש בעל ממדי גוף ענקיים ובעל פנים דמויי אריה, החובש גלימה וברדס וזאת כדי להסתיר את זהותו מפני זרים. במהלך הסדרה מפתח וינסנט אמפתיה לקתרין (לינדה המילטון), בחורה אינטליגנטית החולמת למצוא אהבת אמת ולצאת משגרת החייה. עלילת הסדרה עוסקת בעיקר במערכות היחסים בין הדמויות ב"עולם העליון" וב"עולם התחתון" שבתוך ניו יורק. על משחקו במשך 3 שנים בסדרה זכה פרלמן בפרס גלובוס הזהב וקיבל שתי מועמדויות לפרס אמי.
בשנת 1995 שיחק פרלמן בתפקיד ראשי בדרמת האימה הסוריאלסטית הצרפתית "עיר הילדים האבודים", שם מגלם פרלמן את דמותו של קרקסן שיוצא לעיר הילדים האבודים במטרה להציל את אחיו שנחטף בידי מדען מטורף. ב-1996 הופיע פרלמן בעיבוד הקולנועי לספרו של ה.ג'. וולס "האי של ד"ר מורו" בתור אומר החוק. ב-1997 השתתף פרלמן בסרט הרביעי בסדרת סרטי "הנוסע השמיני", "נוסע השמיני: התחיה". בסרט גילם פרלמן את דמותו של ג'ונר, חייל מצוות שכירי החרב "בטי" הנלחם בחייזרים השורצים בספינת החלל "אורייגה" שפניה מועדות לכדור הארץ ובכך לסייע לריפלי (סיגורני ויבר) להציל את כדור הארץ. בין השנים 1998 ל-2000 השתתף פרלמן בסדרת המערבון "שבעת המופלאים", המבוססת על סרט באותו שם.
בשנת 2001 חבר פרלמן בפעם השלישית לבמאי הצרפתי ז'אן-ז'אק אנו, הפעם בדרמת המלחמה "אויב בשער" בה גילם דמות של צלף רוסי בשם קוליקוב אשר חובר אל וסילי זייצב (ג'וד לאו) במרדף אחר צלף נאצי בשם קוניג (אד האריס). ב-2002 שיחק פרלמן בסרט ההמשך למותחן הפעולה "בלייד". בסרט משחק פרלמן ערפד בשם ריינדהארדט שחובר לבלייד ביחד עם עוד מספר מצומצם של ערפדים וזאת במטרה להיאבק בזן חדש של מפלצות אשר טורפות ומאיימות על עתידם של בני האדם ושל הערפדים כאחד.
ב-2008 החל פרלמן לשחק בסדרה "ילדי האנרכיה" של רשת הכבלים האמריקנית FX. הסדרה היא דרמת פשע העוסקת במועדון אופנועים בעיר הבדיונית צ'ארמינג. פרלמן מגלם את קליי מורו, נשיא המועדון.
רוחנמה
רוחנאמה ("ספר הנפש", מפרסית "נמה" نامه ספר או מכתב ,ומערבית "רוח" روح נפש) הוא ספר שנכתב על ידי הנשיא של טורקמניסטן, ספרמורט ניאזוב (שכינה עצמו "טורקמנבאשי"-אבי הטורקמנים), המתיימר לשלב הנחיה מוסרית ורוחנית, אוטוביוגרפיה והיסטוריה רוויזיוניסטית. רוב תוכנו של הספר מפוקפק או שנוי במחלוקת מבחינת דיוק העובדות המובאות בו.
הטקסט כולל סיפורים ופואמות רבות, כולל אלה של המשורר הסופי מגטימגולי פיראגי. כוונתו הייתה להוות מדריך רוחני לעם הטורקמני ולהוות הבסיס לאומנות והספרות שם. הרוחנמה הוכנס לתרבות הטורקמנית בהדרגה, אך בהמשך קריאתו נכפתה על האזרחים, עד שבקיאות בספר הפכה לתנאי להחזקת משרות ציבוריות וקבלת רישיון נהיגה במדינה וללימוד תוכנו הוקדשה כל תוכנית הלימודים.
היסטוריה
ניאזוב פרסם את הכרך הראשון של הרוחנמה ב-2001. ב-2004, פורסם הכרך השני העוסק במוסר, פילוסופיה ואורח חיים. הספר היווה חלק משמעותי מפולחן האישיות של ניאזוב וממדיניות הטורקמניזציה שהובלה על ידי ממשלתו. הממשלה דרשה מחנויות ספרים ומשרדי ממשלה לשמור על עותק מוצג באופן קבוע, וממסגדים לשמור עליו במקום מכובד כשל הקוראן. לאחר שכמה אימאמים התנגדו בטענה שציות לכך יהווה חילול קודש, הממשלה הרסה מספר מסגדים.
תפקיד הרוחנמה בחברה הטורקמנית
ידע ברוחנמה הוא חובה ונדרש מקהילות דתיות ומהחברה בכללותה ומהווה חלק מרכזי בחינוך מבית הספר היסודי ועד האוניברסיטה.
ביקורת ציבורית ואף הערצה בלתי מספקת של הספר נראתה כמקבילה לחוסר כבוד לנשיא לשעבר בעצמו, ונענשה בקשיחות על ידי הדחה מתפקיד ציבורי, מאסר, ועינוי של העבריין או משפחתו. מאז מותו של ניאזוב לא ידועה מידת הענישה על חוסר כבוד לספר.
ישנה רפליקה מכנית עצומה של הספר באשגבאט, בירת המדינה. בכל ערב בשמונה הספר נפתח ומוקראת פסקה מוקלטת מהספר בליווי וידאו.
מסך מגע
מסך מגע (מכונה גם מרקע מגע, "טאץ'", או צג מגע) הוא אמצעי קלט פלט למחשב, לטלפון סלולרי ולמכשירים אלקטרוניים שונים. המסך משמש אמצעי פלט ויזואלי כמו כל מסך מחשב אחר, ובו-זמנית משמש כאמצעי קלט מסוג אמצעי הצבעה (בדרך כלל תחליף לעכבר). בנגיעה במסך המגע ניתן להזיז את הסמן למקום בו האצבע של המשתמש נוגעת או עט מיוחד שהמשתמש אוחז בו נוגע.
שימושים
עם מסך מגע אפשר להפעיל מקלדת מרקע וירטואלית – דהיינו חלק מהמסך שיש עליו ציור של מקלדת, והוא מתפקד כמקלדת כשנוגעים בו באמצעי הצבעה. למסך מגע שמופעל על ידי האצבעות יש יתרון על פני אמצעי הצבעה אחרים בכך שהוא מאפשר הקלדה על המקלדת הווירטואלית בעשר האצבעות כאילו היא הייתה מקלדת רגילה. זאת בניגוד לאמצעי ההצבעה האחרים המדמים הקלדה באצבע אחת. חסרונו של מסך המגע ביחס לאמצעי הצבעה אחרים, הוא בכך שהמקלדת הווירטואלית צריכה להיות גדולה יותר מזו שמופעלת על ידי אמצעי ההצבעה האחרים ולתפוס חלק גדול יותר מהמסך.
הפעלת מחשב בעזרת מסך מגע מקובלת בשני מקרים:
טכנולוגיה
ישנן כמה שיטות ליצור מסך מגע:
היסטוריה
מסך מגע הראשון הומצא על ידי אריק ג'ונסון ממכון מחקר במלברן, אנגליה, ופורסם לראשונה במאמר קצר ב-1965, ולאחר מכן במאמר שני שכלל תמונות ודאגרמות ב-1967. בתחילת שנות ה-70 פותח מסך מגע קיבולי שקוף, על ידי פרנק בק ובנט סטמפ, שני מהנדסים של CERN (הארגון האירופי למחקר גרעיני), ושימש את חדר בקרה של SPS משנת 1973 עד שנת 2008. עד 1977 נמכרו מסכי מגע שפותחו ב-CERN למעבדות וחברות שונות כמו מעבדות רטרפורד שבאנגליה או לחברת מיצובישי שביפן. ב-1972 קבוצה מאונברסיטת אילינוי רשמה פטנט למסך מגע אופטי שהפך לחלק מפרויקט פלאטו בדגם PLATO IV ובאותה שנה כבר נבנו אלפי עותקים מדגם זה. מסכי אינפרא אדום אילו שולבו גם במחשבי HP-150 של חברת היולט פקארד שיצאו לשוק בשנת 1983, והפכו למחשבים מסחריים ראשונים עם מסך מגע. ב-1975, חברת Elographics ורשמה פטנט למסך רזיסטיבי בהשראת פיתוח של מייסד החברה, סמואל הארסט, פרופסור לפיזיקאי מאונברסיטת קנטקי. חברת אפל פיתחה ב-1992 מחשב כף יד המופעל באמצעות נגיעה במסך בלבד, שנקרא ניוטון, בשלב מאוחר יותר "ניוטון" היה השם שניתן לתוכנה, והמכשיר עצמו כונה MessagePad אולם המכשיר נכשל מסחרית. חברת IBM הוציאה לשוק ב-1993 את מכשיר ThinkPad 750P/360P שכלל מסך מגע ובשותפות עם חברת בלסאות' את הטלפון הסלולרי הראשון שכלל מסך מגע - הסיימון. ב-1996 הוציאה חברת פאלם את מכשיר הפיילוט שהחדיר את הטכנולוגיה לשוק, הזנת המידע בוצעה באמצעות מצביע מגע דמוי עט. בשנת 2002 מיקרוסופט ביחד עם חב' ויוסוניק הכריזו על מוצר חדש - מסך מגע במכשיר נייד שניתן לחבר לאינטרנט. אומנם כבר בשנת 2003 החברות נטשו את הרעיון.
ב-2007 הכריזה חברת אפל על האייפון, טלפון חכם שכלל כפתור אחד ומסך מגע קיבולי ייחודי התומך ב-Multi-Touch, שימוש במספר אצבעות על-מנת לשלוט במוצג על המסך. ה-iPhone הפך להצלחה מסחרית ורוב הסמארטפונים המשווקים בעולם מבוססים על מסכי מגע, בהם גרסאות נוספות של ה-iPhone, מכשירי סמסונג, HTC, LG, נוקיה ומוטורולה.
ב-2010 החייתה אפל את עקרון הטאבלט כשהשיקה את האייפד, מסך מגע בגודל 9.7 אינץ' עם ממשק המבוסס על ממשק ה-iPhone. לאחר שגם מכשיר זה זכה להצלחה, החלו חברות נוספות לייצר מכשירי טאבלט, בהן גם מיקרוסופט.
אהרן מסקין
אהרן מֶסקין (22 במרץ 1898 – 11 בנובמבר 1974) היה שחקן תיאטרון ישראלי. שחקן "תיאטרון הבימה" במוסקבה ובתל אביב, מגדולי שחקני הבימה העברית בתקופת היישוב ובימי המדינה. חתן פרס ישראל לתיאטרון לשנת תש"ך-1960.
ביוגרפיה
מסקין נולד בעיירה שומיאץ ברוסיה, בנו של סנדלר. למד בחדר ובבית ספר ברוסיא וכשבגר היה לפועל מתכת והשתתף בפעילות מהפכנית.
בימי המהפכה הרוסית הצטרף לצבא האדום והגיע בו לדרגת קצונה. בשנת 1919, בהיותו האחראי על חלוקת המזון לתושבי מוסקבה, נתוודע לחברי תיאטרון "הבימה" שזה אך נוסד וסייע להם באספקת מזון. בשנת 1922 הצטרף לתיאטרון והשתתף בהצגתו האייקונית "הדיבוק".
בשנת 1928 עלה מסקין לארץ ישראל עם אנשי "הבימה" ושיחק בתיאטרון עד ליום מותו.
הנשיקה (ברנקושי)
"הנשיקה" (ברומנית: Sărutul) הוא שמה של סדרת פסלים מאת קונסטנטין ברנקושי.
את הגרסה הראשונה לעבודה יצר ברנקושי בשנת 1907 או 1908, כשהוא חוצב לראשונה ישירות באבן. הפסל מצוי באוסף המוזיאון לאמנויות בקראיובה, רומניה. מפסל זה יצר ברנקושי שישה העתקים יצוקים מגבס. גרסה נוספת של הפסל נוצרה בשנת 1908.
גרסה שלישית של הפסל נוצרה בשנת 1909. על פי טרטיי פלאולוג הפסל נעשה כחלק מתכנון ל"מקדש אהבה", אותו ברנקושי תכנן להקים ביחד עם אמדאו מודיליאני. הפסל, אשר עוצב כעמוד, גולף "לזכרה של טניה, נערה מסכנה שמתה בגלל האהבה.". הפסל הוצב כמונומנט על גבי מצבה בבית הקברות מונפרנאס שבפריז.
אהרן מסקין
ביוגרפיה
מסקין גילם במשך שנותיו בתיאטרון שלל תפקידים מרכזיים: הוא היה הגולם בהצגת "הגולם" ואותלו במחזהו של שייקספיר "אותלו". כן, גילם את דמותו של שיילוק בהצגת "הסוחר מוונציה", את דמותו של וילי לומן ב"מותו של סוכן", את דמותו של הכומר קומאלו בהצגת "זעקי ארץ אהובה" ואת דמותו של קפטן קוויג ב"המרד על הקיין".
הנשיקה (ברנקושי)
גרסה רביעית משנת 1916 מצויה במוזיאון פילדלפיה לאמנות, תרומת זוג האספנים לואיז וולטר ארמברג (Louise and Walter Arenberg). זו היא גרסה בעלת פרופורציה מוארכות יותר, בגובה של 85.4 ס"מ ואף היא עשויה אבן גיר.
אהרן מסקין
ביוגרפיה
מסקין שיחק בסרטי הקולנוע "המניע לרצח", "סבינה והגברים", "שני קוני למל" ו"שבת המלכה".
בשנת 1943 זכה בפרס האמנות מטעם הקרן הקיימת לישראל. בשנת תשי"ד-1954 זכה בפרס הבימה ע"ש מנחם גנסין. בשנת 1956 זכה בפרס לאמנות התיאטרון של עיריית תל אביב (שבשעתו נקרא פרס רמח"ל).
בשנת תש"ך-1960 זכה בפרס ישראל לתיאטרון.
הנשיקה (ברנקושי)
הפסל מציג את אקט הנשיקה כאקט של איחוד בין גבר לאישה. ברנקושי מעצב את הדמויות בפשטות, תוך הדגשת האבן ממנה הם מגולפים. הדמויות מגולפות מגוש אבן אחד המופרד בסימונים לשתי דמויות. הוא נמנע מיצירת מאפיינים אינדיבידואלים לדמויות, כגון תווי פנים, ומעצב אותן בצורות גאומטריות, ברוח הפיסול הפרימיטיבי.
אהרן מסקין
ביוגרפיה
אהרן מסקין נפטר בשנת 1974, בגיל 76, ונקבר בחלקת האמנים והסופרים שבבית העלמין קריית שאול בתל אביב בהלוויה רבת-משתתפים.
הנשיקה (ברנקושי)
ברנקושי מדגיש את האיחוד על ידי הדמיון הצורני בין שתי הדמויות המחבקות זו את זו. הדמויות מנשקות זו את זו ובאקט זה הן מחוברות, ללא הפרדה, כחיבור פיזי - בחומר - ורוחני בין דמות הגבר לדמות האישה. שתי הדמויות מגולפות באופן דומה, וההבחנה וההבדל האנטומי בין הגבר לאישה מתבטא בשיער מסוגנן הארוך ובתאור בטן עגלגלה יותר לאישה. בנוסף, לכל דמות מסומנת חצי מן העין, אשר הופכת לתיאור של עין שלמה בחיבורן.
יש הסבורים כי ברנקושי שאב השראה לעבודתו מיצירתו של אוגוסט רודן - שהדריך אותו בתחילת דרכו לחודשים אחדים בסדנתו - "הנשיקה" משנת 1882. אם כי, ישנם הבדלים בולטים בין היצירות, כשזו של ברנקושי בעלת סגנון אבסטרקטי מובהק, וזו של רודן ריאליסטית.
אהרן מסקין
ביוגרפיה
היה נשוי לסימה (נפטרה ב-1975), ואב לאמנון מסקין, שחקן, ויובל מסקין, איש קול ישראל.
בשנת 1978–9 ארגנו "תיאטרון הבימה", "תיאטרון חיפה" והארכיון והמוזיאון לתיאטרון בירושלים תערוכה לזכרו.
עיריית תל אביב קראה רחוב על שמו. כן נקבע על שמו "פרס לתיאטרון" (למחזאות ישראלית מקורית), מטעם הסניף הישראלי של המכון הבינלאומי לתיאטרון (ITI), האגף לתרבות במשרד החינוך והתרבות ותיאטרון "הבימה".
עשרוני בקידוד בינארי
רעיון בסיסי
כדי לקודד מספר עשרוני כדוגמת 127 בעזרת BCD, יש לקודד כל ספרה בנפרד לייצוג הבינארי שלה, ולכן למספר הנ"ל נקבל את הקידוד: כיוון שיחידת האחסון של מרבית המחשבים, הבייט, הוא ברוחב 8 סיביות, ישנן שתי דרכים נפוצות לאחסן ספרות BCD (אשר רוחבן 4 סיביות כ"א) בבייטים אלה: האחת - להתעלם מ־4 הסיביות הנוספות שבבייט, לרוב על ידי הצבת 0 או 1 לתוכם; השנייה - לאחסן שתי ספרות BCD בכל בייט. מספר כזה נקרא מספר BCD דחוס או מצופף, כאשר לרוב מספרי BCD דחוסים מלווים ב"ספרה" נוספת אשר מייצגת את הסימן של המספר כולו (נהוג לבחור את 1100 כספרת הסימן "+" ואת 1101 כספרת הסימן "-"). לכן, ניתן לייצג את המספר 127 באחת משתי הצורות הבאות: (11110111, 11110010, 11110001) בשיטה הראשונה (שיטת EBCDIC) או (01111100, 00010010) בשיטת BCD דחוס.
אף על פי ש־BCD בזבזני במקום (כמעט שישית מהזיכרון מתבזבז, אפילו כאשר משתמשים בBCD דחוס), יש לו התאמה נוחה לשימוש למערך התווים של ASCII - ניתן לקבל את ערך ה־ASCII של הספרה על ידי פעולת OR בין ספרת ה־BCD עם המספר הבינארי 00110000 (המייצג את המספר העשרוני 48), או במילים אחרות - קוד ה־ASCII של ספרה הוא שרשור 4 הסיביות של ספרת ה־BCD עם המספר הבינארי 0011 משמאל. באופן דומה, ניתן לקבל את הספרות בייצוג EBCDIC על ידי שרשור 4 הסיביות של הספרה עם המספר הבינארי 1111 (או הפעלת OR עם המספר 11110000).
נוסף על כך, ניתן להציג מספרים גדולים בקלות על רכיבי תצוגה עם 7 מקטעים, על ידי פיצול המספרים לחצאי-בתים (כלומר לקבוצות של 4 סיביות) ושליחת כל קבוצה לרכיב בתצוגה שונה. למעשה, רכיב ה־BIOS במחשב האישי נוהג לרוב לשמור את התאריך והשעה בפורמט BCD, כנראה מסיבות היסטוריות (כמו שנאמר לעיל, ניתן לעבור מ־BCD לייצוג ASCII בקלות יחסית).
גם כיום קידוד BCD נמצא בשימוש רחב, ואריתמטיקה עשרונית מתבצעת בעזרת קידוד BCD או קידודים דומים.
BCD באלקטרוניקה
BCD נפוץ מאוד במערכות אלקטרוניות שבהם יש צורך להציג ערך מספרי, במיוחד במערכות אשר מכילות רכיבים לוגיים דיגיטליים בלבד (ללא מיקרו-מעבד). על ידי ניצול עקרונות BCD, ניתן לפשט במידה ניכרת את הטיפול במידע מספרי לתצוגה, וזאת על ידי התייחסות לכל ספרה כתת-מעגל יחיד. דבר זה תואם למדי את המציאות הפיזית של חומרת תצוגה - מתכנן המערכת יכול לבחור בסדרה של מספר רכיבים זהים אך נפרדים של תצוגה עם 7 מקטעים לצורך הצגת מספר של מכשיר מדידה כלשהו. אם הגודל הנמדד נשמר ומטופל כבינארי טהור, הרי שתרגום מידע זה לתצוגה יצרוך חומרה מסובכת ויקרה. אם הגודל הנמדד מטופל דרך BCD, ניתן לממש את אותה המערכת בקלות רבה (כפי שתואר בפסקאות הקודמות), ובצורה מודולרית (ניתן להרחיב את התצוגה ללא צורך בהתערבות הלוגיקה הקיימת לרכיבי התצוגה הקודמים).
קידוד בצפיפות גבוהה
אם ספרה עשרונית דורשת 4 סיביות, הרי ששלוש ספרות עשרוניות דורשות 12 סיביות. אולם, כיוון ש210>103, אם שלוש הספרות מקודדות ביחד, הרי שידרשו 10 סיביות בלבד. שני קידודים כאלה הם: קידוד צ'ן-הו ועשרוני דחוס בצפיפות.
IBM ו-BCD
IBM השתמשה במושגים עשרוני בקידוד בינארי ו־BCD עבור קודים אלפאנומריים ברוחב 6 סיביות אשר ייצגו מספרים, אותיות לטיניות גדולות, ותווים מיוחדים. וריאציות שונות על ה-BCD שימשו במרבית המחשבים המוקדמים של IBM, כולל IBM 1620, סדרת IBM 1400 והמחשבים הלא-עשרוניים בסדרת IBM 700/7000. חברת IBM החליפה את ה-BCD שלה לקוד EBCDIC ברוחב 8-סיביות, עם יציאת המחשב IBM System/360.
מקומות הסיביות ב־BCD היו מיוצגים בדרך כלל על ידי B, A, 8, 4, 2 ו-1. כדי לקודד ספרות, B ו-A היו מאופסים. לדוגמה, בקוד BCD זה האות A קודדה כך - (B,A,1).
רקע
כאמור לעיל, השיטה להצגת מספרים עשרוניים בעזרת קידוד בינארי המופיע בערך זה היא הקידוד הנפוץ ביותר, אך ישנן רבות אחרות. לכן, למען הבהירות השיטה המוצגת כאן נקראת גם SBCD (באנגלית: עשרוני בקידוד בינארי פשוט), או BCD 8421. המילה 8421 מציינת את משקל כל סיבית בייצוג.
יתרונות על פני קידודים אחרים
כפי שהוזכר מקודם, מספרים ב-BCD ניתנים להצגה פשוטה ולהמרה בקלות למחרוזת. אפשר לייצג מספר באורך ספרות לא מוגבל, תאורטית.
בשיטת BCD ניתן גם להכפיל ולחלק ב-10 וחזקותיו בקלות יחסית, על ידי פעולת היסט (shift) של ספרה אחת. למשל 161 = 10 / 1610.
בשיטת BCD קיים קידוד מדויק לכל מספר בעל ייצוג עשרוני. למשל, המספר 0.1 לא ניתן לקידוד מדויק בשיטות בינאריות כגון נקודה צפה ונקודה קבועה, אך ניתן לקודד אותו מדויק ב-BCD באמצעות ספרה אחת אחרי הנקודה. לעומת זאת, מספרים שלא ניתן לייצג עשרונית לא ניתן לייצג גם ב-BCD, למשל ...0.666 = 2/3.
שיטת BCD חוסכת בזמן ביצוע של קלט ופלט. התרגום מבינארי לעשרוני הוא פשוט יותר, מיידי יותר.
היסטוריה משפטית
בשנת 1972, בית המשפט העליון של ארצות הברית ביטל החלטה של ערכאה נמוכה שאישרה פטנט להפיכת מספרים מקודדים ב־BCD לבינארי על מחשב. היה זה תקדים חשוב בניסיון לקבוע האם ניתן לרשום פטנטים על תוכנה ואלגוריתמים.
יו-גי-הו! (משחק)
יו-גי-הו! (ביפנית: 遊☆戯☆王オフィシャルカードゲーム; באנגלית: Yu-Gi-Oh! Trading Card Game) הוא משחק איסוף קלפים יפני שפותח והוצא לאור על ידי החברה קונמי, שהשיקה אותו לראשונה בשנת 1999. הוא מבוסס על המשחק הבדיוני שנקרא בסיפור המנגה המקורי שיצר אומן הקומיקס קאזוקי טאקאהאשי, יו-גי-הו!, "קסם ומכשפים" (שלמעשה, זהו הרכיב העיקרי בעלילה שבאנימה המקורית של יו-גי-הו!), ובסיפורי אנימה חדשים יותר הוא נקרא "דו-קרב מפלצות" (שזה הרכיב העיקרי בסיפורים נוספים שיצרה החברה Nihon Ad Systems). חוקי המשחק זהים לחוקי המשחק המוצגים בסדרה, אלא שבשונה מחוקי המשחק שבסיפורי הקומיקס שלו, חוקי המשחק במשחק האמיתי הם קבועים ואינם משתנים. הוא נרשם בספר השיאים של גינס כמשחק ה"סחר בקלפים" (Trading Card Game) הנמכר ביותר בעולם בשבעה ביולי 2009, עם מכירה של מעל 22 מיליארד קלפים ברחבי העולם. משחק הקלפים עדיין שומר על פופולריות ברחבי העולם, בעיקר ביפן, צפון אמריקה, אירופה ואוסטרליה.
עד לדצמבר 2008, החברה "אפר דק" (Upper Deck) היא זו שחילקה את הקלפים מחוץ ליבשת אסיה. בדצמבר, החברה קונמי הגישה נגדה תביעה משפטית על שהיא עשתה כן ללא אישורהּ. אפר דק תבעה את קונמי על הפרת חוזה ועל השמצה. חודשים מעטים מאוחר יותר, בית המשפט הפדרלי בלוס אנג'לס הוציא צו מניעה האוסר על אפר דק לפעול כמפיץ מורשה של הקלפים ודרש ממנה להסיר את הקלפים מאתר האינטרנט שלה. בדצמבר 2009 בית המשפט החליט שאפר דק היא האחראית לייצור קלפי משחק (של יו-גי-הו!) מזויפים, וזה הסיר את טענתה של אפר דק נגד קונמי. כיום, קונמי משמשת כיצרנית וכמפיצה של קלפי המשחק; נערכות תחרויות אזוריות, ארציות, ובינלאומיות על מנת לפרסם מוצרים חדשים עבור משחק הקלפים של יו-גי-הו!.
מהלך המשחק
ליוגיהו מספר סוגים שונים של גרסאות, ביניהם ניתן למצוא: דואל (Duel), ספיד דואל (Speed Duel), טאג דואל (Tag Duel) וראש דואל (Rush Duel).
החוקים של המשחק הקלאסי (Duel):
המשחק מחולק לתורים וכל תור מחולק לשלבים. בתחילת כל תור, השחקן שזהו תורו שולף קלף מראש חפיסת הקלפים שלו שמורכבת מארבעים עד שישים קלפים ותואמת את רשימת האיסורים וההגבלות הנוכחית. במהלך התור יניח השחקן קלפים על "זירת המשחק", ובסופו יעביר את התור לשחקן השני. כל שחקן מתחיל עם 8,000 נקודות חיים, ומפסיד כאשר מתקיים אחד משלושת התנאים הבאים:
זירת המשחק
זירת המשחק מחולקת למספר אזורים בהם ניתן להניח את הקלפים:
יו-גי-הו שינוי החוקים עם השנים
במהלך ההיסטוריה למשחק יוגיהו, היו שינויים בחוקי הדו-קרב כעת יש 5 סוגי דו-קרב שבהם משחקים והם נקראים master rules.
1master rules: הדו-קרב המקורי בו היו רק 3 שיטות זימון; מיזוג, פולחן והקרבה. בנוסף היה ניתן להשתמש בקלף שטח 1 בלבד בזירה כולה. זה אומר שאם משתמש 1 ישתמש בקלף שטח והיריב שלו ישתמש בקלף שטח אחר קלף השטח הראשון יושמד וייווצר שטח חדש, של קלף השטח השני. לא הייתה מגבלה לחפיסת האקסטרה, ובנוסף גם מי שמתחיל ראשון יכול לשלוף קלף בנוסף ל-5 הקלפים שלו.
2master rules: סוג הדו-קרב השני בו היו 5 שיטות זימון; הקרבה, מיזוג, פולחן, סינכרון ואיקס זי. בנוסף משם כבר מותר להשתמש ב-2 קלפי שטח לכל משתמש, וגם שם לא הייתה מגבלה לאקסטרה. גם בדו הקרב הזה ניתן לשלוף בתור הראשון.
3master rules: בסוג הדו-קרב השלישי מי שמתחיל ראשון כבר אינו יכול לשלוף קלף. בנוסף מטוטלת הצטרפה לשיטות הזימון ולשם כך נוצר 2 אזורי מאזני מטוטלת שבאמצעותם אפשר לזמן כך. אין מגבלה לאקסטרה.
4master rules: סוג הדו-קרב הזה כבר חוקים חדשים נקבעו. קודם כל אזורי מאזני המטוטלת הוסרו והועברו לאזורי הקסם והמלכודת כך שאם מזמנים במטוטלת ניתן להניח רק 3 קלפי קסם/מלכודת בזירה. שינוי נוסף שקרה הוא שנוספו 2 אזורי אקסטרה מיוחדים בהם מניחים מפלצות ששייכות לסוג המטוטלת ושייכות לחפיסת האקסטרה. בנוסף מפלצות לינק נכנסו למשחק ומפלצות לינק מאפשרות לזמן יותר מאקסטרה 1 בתנאי שהם יזומנו לחיצי הקישור שלהם מקסימום האקסטרה שאפשר לזמן עלה ל-6.
5master rules: סוג הדו-קרב הזה עם אותם שיטות זימון ואותם חוקים, מלבד שינוי 1 כל מפלצות האקסטרה שהם לא לינק או מטוטלת שנשלחו לאקסטרה ניתנים לזימון גם באזורי המפלצות הרגילים. מפלצות מיזוג סינכרון ואיקס זי יכולים ניתן לזמן באזורי המפלצות הרגילים, מפלצות לינק ומטוטלת מוגבלים לאזור האקסטרה אלא אם מזמנים את הלינק או המטוטלת הנוספים בחיצי הקישור של הלינק האחרים.
סדר הפעלה (chain)
במשחק קיימים סוגים שונים של אפקטים ויכולות אבל אחד הדברים שמאפיינים ומייחדים את המשחק הזה הוא סדר הפעלה מיוחד אשר מורכב על שרשרת אירועים שקדמו לאירוע המדובר. לדוגמה:
שחקן מספר 1 תוקף עם הקלף ### ומפעיל את היכולת שלו לשנות מפלצת למצב הגנה, ובכך הוא יכול לתקוף פעמיים אבל היריב מפעיל את המלכודת "כוח מראה" (Mirror Force). השאלה היא איזה אפקט מופעל ראשון, ובחוקי המשחק מצב שכזה גורם לאירוע שרשרת (chain) ובזמן שאירוע כזה קורה תמיד מתחילים מהאפקט האחרון שהופעל, כך שאם השחקן הפעיל את המלכודת אחרי שהיריב הפעיל את האפקט, אז האפקט של השחקן פועל ראשון.
מהירות 1–4 (speed spell 1-4)
מהירות-1 (speed spell-1): כל האפקטים הבסיסיים (מפלצות וקסמים ורק בזמן השלב הראשי) והם לא (כמעט אף פעם) יכולים להשתלב בתגובת שרשרת (chain) רק בהתחלה.
מהירות-2 (speed spell-2): אפקטים כאלה יהיו אפקטים אשר יכולים להיות מופעלים גם בתור שלך וגם של היריב (לרוב יקרא quick play וגם מלכודות נכנסות בקטגוריה הזאת) למשל הקלפים: De-Fusion ו-Mirror Force.
מהירות-3 (speed spell-3):אלה תמיד יהיו מלכודות נגד (counter traps) ובזמן תגובת שרשרת (chain) ברגע שאחד מהם נכנס למשוואה רק הם יכולים להשתלב בתגובת שרשרת עד שהיא תופעל. לדוגמה: Solemn Strike.
מהירות-4 (speed spell-4): לאפקטים כאלה אף אחד לא יכול להגיב עם אף אפקט (כביכול זה מכריח את סיום תגובת השרשרת).
לדוגמה: Super Polymerization.
סוגי קלפים
למשחק הקלפים יש כמה סוגים של קלפים:
קלפים אסורים או מוגבלים לשימוש
עם הזמן, נוצר מצב שבו קלפים מסוימים הפכו לחזקים יתר על המידה בפני עצמם, ועל כן, החל ממרץ 2004, קונאמי החלה להגביל או לאסור על שחקנים מלהשתמש בקלפים מסוימים בתחרויות רשמיות. שלב זה הוביל לחלוקה של המשחק לשני פורמטים: TCG Advanced (הפורמט המתקדם), שהוא הפורמט התחרותי בו משתמשים באירועים רשמיים כגון אליפויות אזוריות ואליפויות עולם, והפורמט הישן יותר שעתה נקרא TCG Traditional (הפורמט המסורתי). ישנה רשימה שמתעדכנת מדי שלושה חודשים על ידי קונאמי בה מוכנסים או מוצאים קלפים אסורים וקלפים מוגבלים מהרשימה הזו. רשימה זאת תוכלו למצוא באתר הרשמי של יוגיהו. בנוסף לשני הסוגים האלו, קיימים גם קלפים בלתי חוקיים (Illegal cards), שהשימוש בהם אסור בכל צורה. כדי להבדיל בין קלפים חוקיים לאלו שלא, נוסף הכיתוב בתחתית הקלף "This card cannot be used in a duel". בין הקלפים הלא חוקיים נמנים: כמובן, שקלפים מזויפים שלא יצאו על ידי קונאמי, הם בלתי חוקיים מהגדרתם ואסורים לשימוש.
הפורמט המזרח אסיאתי, Yu-Gi-Oh! Official Card Game (או בקיצור: OCG), מחזיק ברשימה נפרדת של איסורים והגבלות. כך שייתכן מצב שקלף שהיה אסור באחד מהפורמטים של ה-TCG, יהיה מותר לשימוש ב-OCG, ולהפך.
רמת נדירות הקלפים (Rarity)
בדומה למשחקי קלפים אחרים, גם ליוגיהו יש מספר סוגי "נדירות" של קלפים, אשר מתבטאים אך ורק על ידי מראה חיצוני (פירוט בהמשך), ואף על פי שאינם משפיעים על מהלך המשחק בכלל, יש לדרגות נדירות מסוימות ערך כפריטי אספנות. דרגות הנדירות המקובלות מסודרות כאן בסדר עולה.
סוגים משניים
תתי סוגים של Secret rare:
תתי סוגים של Gold rare:
תתי סוגים של Millennium rare:
הערה: לחלק מהקלפים יש גרסה המכונה "Short Print" ו- "Super Short Print". משמעות הדבר שהקלפים מהסוג הזה הודפסו פחות פר סט, לכן הם נדירים יותר.
חוק בוסמן
רקע
קודם לבוסמן היו השחקנים במידה רבה קניינם של המועדונים בהם שיחקו. ברוב ארצות אירופה - ספרד הייתה היוצא מן הכלל המעיד על הכלל - לא היה רשאי שחקן לעזוב מועדון אחד ולעבור לשחק באחר, אלא בהסכמתו של המועדון שבו היה חתום ורשום. עבור הסכמתו ציפה המועדון לקבל פיצוי כספי, והשחקן היה רשאי לעבור כאשר נמצא מועדון שהיה מוכן לשלם מחיר זה. לעיתים נהגו מועדונים לדרוש מחיר מופרז במכוון, או פשוט לסרב לשחרר שחקן. במצב זה לא היה יכול השחקן לעשות דבר, מלבד להישאר בקבוצתו הישנה ולהסתפק במשכורתו הקיימת.
מלבד התלות האמורה במועדונים, הוגבלו השחקנים גם לפי לאום. חוקי אופ"א אפשרו את שיתופם של לא יותר משלושה זרים ושני מתאזרחים בתחרויותיה, כאשר לעניין זה נחשבו שחקנים מארצות אחרות באיחוד האירופי לזרים. גם בליגות המקומיות היו כללים דומים, אם כי מספר הזרים השתנה ממקום למקום. חוקים אלה הגנו על השחקנים המקומיים מפני תחרות זרה. אולם צדו השני של המטבע היה ששווקים זרים נסגרו בפניהם.
מקרה בוסמן
ז'אן-מארק בוסמן היה כדורגלן בלגי, קשרה של אר אף סה לייז', ששיחקה אז בליגת העל הבלגית. עם תום חוזהו ב-1990 ביקש לעבור לשורות דנקרק הצרפתית, אולם זו לא הייתה מוכנה לשלם ללייז' את הסכום שביקשה. בוסמן פנה לסעד משפטי, בטענה כי תחת תנאי הסכם רומא (1957) הוא חופשי לנוע ולמצוא תעסוקה בכל אחת מארצות השוק המשותף.
בוסמן עצמו כבר איבד בינתיים חמש שנים יקרות מהקריירה שלו, ופרש לאחר ששיחק תקופה קצרה בליגה הבלגית השלישית. אולם התמורה שחולל בכדורגל האירופי רק החלה.